पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. परिवहन (स्वतंत्र प्रभार) एवं गृह, राज्य मंत्री वीरेंद्र बेनीवाल, राजस्थान रोडवेज कंट्रोल एंड डाटा सेंटर का उद्घाटन 12 जून बुधवार दोपहर 2.30 बजे करेंगे।
राजस्थान परिवहन निगम, मुख्यालय के पास परिवहन मार्ग पर ही राजस्थान रोडवेज कन्ट्रोल और डाटा सेन्टर को ऑनलाइन रिजर्वेशन, वीटीएस और पीआईएस, आरएफआईडी स्मार्ट कार्ड योजनाओं का प्रभावी तौर पर संचालन और नियंत्रण के लिए स्थापित किया गया है।
इस अवसर पर निगम के अध्यक्ष और प्रबंध निदेशक नरेशपाल गंगवार, रोडवेज के विभागाध्यक्ष और निगम के अन्य अधिकारीगण मौजूद रहेंगे।
क्या होगा फायदा: डाटा सेंटर के संचालन से जहां पूरे प्रदेश में रोडवेज की यात्रा संबंधित सभी प्रकार की जानकारी का नियमित डाटा उपलब्ध रहेगा। वहीं, ऑनलाइन सेवा के कार्यों में गति आएगी।
जन संपर्क प्रबंधक सुधीर भाटी ने बताया कि रोडवेज की बसों में लगने वाले व्हीकल ट्रेकिंग सिस्टम की जानकारी से लेकर रोडवेज स्मार्ट कार्ड की जानकारी मिल पाएगी। एक अगस्त से आरएफआईडी की अनिवार्यता संबंधित जानकारी यहां से यात्री और संबंधित रोडवेज प्रशासन को मिल सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn